58 C. PLINII HIST. NAT. LIB. XXXIII 



detrimentum sentiret , illud propter avaritiam expertus ; 

 quamquam auripigmenti librae xi v permutarentur : nec 

 postea tentatum ab ullo est. 



De electro. 



XXIII. Omni auro inest argentum vario pondre , 

 alibi nona, alibi octava parte. In uno tantum Galliae 

 mtallo , quod vocant albucrarense , tricesima sexta 

 portio invenitur : ideo ceteris praeest. Ubicumque quinta 

 argenti portio est, electrum vocatur. Scrobes eae repe- 

 riuntur in canaliensi. Fit et cura electrum argento addito. 

 Quod si quintam portionem excessit, incudibus non re- 

 sistit. Et electro auctoritas, Homero teste qui Menelai 

 regiam auro , electro , argento , ebore fulgere tradit. Mi- 

 nervae templum habet Lindos , insulae Rhodiorum , in 

 quo Helena sacravit calycem ex electro. Adjicit historia, 

 mammae suae mensura. Electri natura est , ad lucerna- 

 rum lumina clarius argento splendere. Quod est nati- 

 vum, et venena deprehendit. Namque discurrunt in ca- 

 lycibus arcus , caelestibus similes , cum igneo stridore : 

 et gemina ratione praedicunt. 



Primae aureae statuse. 

 XXIV. Aurea statua prima omnium nulla inanitate 



